Държавен вестник, бр. 18, 2020 г., стр. 21

БРОЙ  18	
Д Ъ Р Ж А В Е Н  В Е С Т Н И К 	
СТР.  21  
3. недопускане присъствието само на един 
служител в тях.
Раздел III
Персонална сигурност
Чл. 45. (1) Потребителите на КИС трябва 
да имат разрешение за достъп до най-висо-
кото ниво на класификация за сигурност на 
информацията, с която имат право да работят 
в КИС.
(2) Служителите, на които е възложена 
дейността по развитието, управлението или си-
гурността на КИС, както и лицата, участващи 
в проектирането и изграждането на системата 
от мерки за сигурност на КИС, трябва да имат 
разрешение за достъп до най-високото ниво 
на класификация на информацията в КИС.
Чл. 46. (1) Всички лица по чл. 45 премина-
ват обучение по сигурността на конкретната 
КИС.
(2) Обучението по ал. 1 се организира от 
ОРЕ и се провежда:
1. от ОРЕ за служителите, на които е възло-
жена отговорността за развитието, управление-
то или сигурността на КИС, администраторите 
по сигурността на КИС, както и за лицата, 
участващи в проектирането и изграждането 
на системата от мерки за сигурност на КИС;
2. от ОРЕ или администраторите по си-
гурността на КИС – за администраторите на 
КИС и потребителите.
(3) При успешно завършило обучение 
лицата по ал. 1 се допускат до работа в кон-
кретната КИС.
Чл. 47. Правомощията на лицата по чл. 45, 
ал. 2 се определят така, че да не се допус-
ка възможността едно лице да познава или 
контролира изцяло важните елементи от 
сигурността на конкретната КИС.
Раздел IV
Документална сигурност
Чл. 48. (1) Всички документи в КИС, 
съдържащи класифицирана информация, се 
идентифицират, маркират и контролират.
(2) Маркировката на документите по ал. 1 
трябва винаги да осигурява еднозначна ин-
формация за нивото на класификация при 
работа с тях.
(3) Начините за идентифициране, марки-
ране и контролиране по ал. 1 се определят в 
документите по сигурността на конкретната 
КИС.
(4) Документите по ал. 1 не се регистрират 
в регистратурата по чл. 51, ал. 1 от ППЗЗКИ.
Чл. 49. Извеждането на документи, съ-
държащи класифицирана информация от 
сертифицирани КИС, се извършва:
1. в съответствие с изискванията на чл. 137 
от ППЗЗКИ;
2. в зоните по чл. 43, ал. 1 и 2.
Чл. 50. Пренос на документи, съдържащи 
класифицирана информация, от една КИС 
към друга се извършва само ако приемащата 
КИС е сертифицирана за ниво на класифика-
ция на информацията, същото или по-високо 
от нивото на класификация на пренасяните 
документи.
Чл. 51. (1) Материални носители за много-
кратен запис на класифицирана информация, 
използвани в КИС, се маркират, регистрират се 
в регистратурата по чл. 51, ал. 1 от ППЗЗКИ 
и се съхраняват по начин, съответстващ на 
нивото на класификация на носителя.
(2) Регистрирането, маркирането, контро-
лът и унищожаването на материалните носи-
тели за многократен запис на класифицирана 
информация се извършват по реда на глава 
пета, раздел ХII от ППЗЗКИ.
(3) Съхраняването и периодичният контрол 
на носителите по чл. 51, ал. 2 се извършват 
в съответствие с утвърдените процедури за 
сигурност на КИС.
Чл. 52. Материалите и записаната на 
хартиен носител информация (пароли, пин, 
кодове и др.), осигуряващи достъп до КИС 
или ресурси на КИС, се класифицират с ниво 
на класификация за сигурност на информа-
цията, съответстващо на най-високото ниво 
на класификация на информацията, за която 
дават достъп в КИС, и се унищожават по ред, 
определен в документите по сигурността на 
конкретната КИС, а не по реда на ППЗЗКИ.
Чл. 53. (1) Преносими компютърни ус-
тройства, предназначени за класифицирана 
информация, се маркират като носители на 
такава информация и се разглеждат като КИС 
или част от КИС.
(2) Пренасянето на устройствата по ал. 1 
извън зоните за сигурност се извършва по 
реда на ППЗЗКИ.
Раздел V
Комуникационна и криптографска сигурност, 
контрамерки по TEMPEST
Чл. 54. (1) Комуникационната сигурност 
представлява система от мерки за сигурност, 
прилагани с цел защита на класифицирана-
та информация от нерегламентиран достъп 
при нейното пренасяне по комуникационни 
системи.
(2) Системата от мерки по ал. 1 включва 
защита с криптографски методи и средства, 
контрамерки по TEMPEST и защита при 
пренасяне на информацията в рамките на 
зоните за сигурност.
Чл. 55. (1) Комуникационните средства, 
организирани за пренос на класифицирана 
информация, включително при междусистемна 
връзка, трябва да осигуряват механизми за:
1. надеждна и защитена идентификация и 
автентификация на изпращача и на получате-
ля на информацията, които да се извършват 
преди началото на преноса на информацията;